Villardi tänav

Villardi tänav on tänav Tallinna Kesklinna linnaosas Kassisaba ja Uue Maailma asumis. Villardi tänav algab Wismari tänavalt, ristub Roopa, Luise ja Endla tänavaga ning lõpeb Komeedi tänaval. Villardi tänav on enam-vähem põhja-lõunasuunaline ja ligikaudu 520 meetri pikkune.

Villardi 23 asub 1937. aastal ehitatud Alfred Rudolf Kehva projekteeritud algne Simeon Tsõpukovi üürimaja ja Villardi 24 asub 1937. aastal ehitatud Karl Tarvase projekteeritud korterelamuLeele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 38

Eesti NSV ajal asus Joosep Laari tänav 23 hoones, Tallinna Linna RSN TK SAV Oktoobri rajooni siseasjade osakond.

Tänava nimed
Tänava vanimaks nimeks oli Willase tänav (1875), mis tulenes selle ja Wismari tänava nurgamaja omaniku talupoeg Karl Willase (ka Wilas) perekonnanimest. Hiljem (1885) on see nimi saanud moonutatud kuju – Willari tänav (saksa keeles Willarstrasse või Willertstrasse, vene keeles Виллертская улица, Виллардская улица), sest nähtavati arvati, et tänava nimi tuleneb Koidu tänaval elanud kinnisvaraomaniku Johann Christian Willerti nimest. Viimasel ei olnud aga tänava rajamisega mingit seost, sest endisest Willerti krundist viidi tänav läbi alles 20. sajandi algul. 27. juunil 1950 sai tänava nimeks Joosep Laari järgi Joosep Laari tänav ehk Laari tänav.Aleksander Kivi. Tallinna tänavad. Tallinn, 1972, lk. 62

18. oktoobril 1991 sai tänav oma endise nime tagasi.Päring kohanimeandmebaasist. Eesti kohanimed

Viited

Kategooria:Kesklinna linnaosa tänavad
Kategooria:Kassisaba (Tallinn)